קינים 3
קטגוריות: ש_ס / מט קינים / קינים - הרב נחמן זילברמן

**מראי מקומות מסכת קינים פ"א מ"ג וריש מ"ד**

1. **פירוש המשנה** - שתי נשים שהיתה לכל אחת מהן קן סתומה ונתערבו, מקריבין מן התערובת פרידה אחת לעולה ואחת לחטאת והנותרות ימותו, דהנותרות אחת מהן נקבעה לעולה ואחת לחטאת ואין ידוע כיצד להקריבן.
2. עוד נתחדש במתני' דאם היו לכל אחת מן הנשים כמה קינים ונתערבו, וכמות הקינים של שתי הנשים שווה, כגון ג' קינים לרחל וג' ללאה, נוטל מחצית מן הפרידות שבתערובת היינו ו' פרידות ומקריבן ג' למעלה וג' למטה, [אולם אם היו קיני האחת מרובים משל חברתה, מקריבין כשיעור קיני האשה שקיניה מועטים]. **ויש להקשות** הא אחר שהוקרבה פרידה הראשונה מתוך הו' לעולה נקבע בן זוגה לחטאת ואין ידוע היכן הוא, וא"כ יש לחוש שמא יקרב למעלה כעולה.
3. **וביארו הראב"ד והרז"ה** דכל קיניה של אותה אשה חשובים **כקן אחד גדול**, שיש להקריבו מחצה עולות ומחצה חטאות, וא"כ רק אחר שהוקרבו ג' פרידות משל רחל לעולה, נקבעו ג' האחרות דרחל לחטאת, ולכן יכול להקריב ו' מן התערובת דאפי' כולן של אשה אחת נקרבו כדין. **וצ"ב** מ"ט נימא הכי דכל קיניה של האשה חשובים כקן אחד.

**פלוג' הראב"ד והרז"ה בתערובת ב' קינים של אשה אחת**

1. בסיפא דמתני' איתא בין משם אחד ובין משני שמות וכו', ופי' **הראב"ד וכעי"ז ברא"ש**, דדין תערובת קיני חובה האמורה לעיל אינה שייכת דווקא בתערובת של ב' נשים, אלא תיתכן תערובת של ב' קינים אף באשה אחת, וכן א"צ שתהיה התערובת של קינים מחיובים שונים, אלא אפי' תערובת של קינים מאותו חיוב כגון לידה ולידה או זיבה וזיבה ג"כ חשיבא תערובת שדיניה כמבואר ברישא דמתני'.
2. **והוק' לראב"ד והרא"ש** איך יתכן באשה אחת תערובת, הא נת' לעיל שכל קיניה של אותה אשה חשיבא קן אחד גדול. **ותי'** דיש לחלק, דאם הפרישתן יחד ואמרה ב' קינים אלו לשתי חובותי אז חשיבי קן אחד, אבל הפרישה כל קן בנפרד ואמרה זה לחובתי ונתערבו דינה כב' נשים. **והק' הרז"ה** דא"כ מתני' דווקא למ"ד יש ברירה, ביאו"ד דאי ס"ל לראב"ד דכשהפרישה ב' קינים בנפרד לא חשיבי כקן אחד, א"כ גם כשהפרישה יחד נימא הכי דהא אמרה שהם לב' חובותיה, ובע"כ צ"ל דיש ברירה ובהקרבת הכהן יתבררו הקינים. עוד הק' דהיה לו לתנא לפרש חילוק זה.
3. **לכן פי' הרז"ה** דבאשה אחת לעולם חשיבי כל קיניה כקן אחד, ואף שהפרישתן בנפרד היינו שאמרה זו לחובתי וזו לחובתי חשיבי כקן אחד, דאין הכרח שכוונתה זו לזיבה זו וזו לזיבה זו, אלא יתכן שכוונתה לומר קן זו לב' עולותי וקן זו לב' חטאותי, וכוונת המשנה במה שאמרה בין באשה אחת בין בב' נשים, היינו דבאשה אחת - בין משם אחד בין מב' שמות דינן שווה דחשיבי קן אחד, וכן בב' נשים - בין משם אחד בין מב' שמות דינן שווה דחשיבי ב' קינים.
4. מבואר דלדעת הרז"ה הא דאמרי' דב' הקינים הם כקן אחד גדול, היינו דווקא באופן שההפרשה לא היתה בתורת כמה חיובי קיני חובה אלא כהפרשה אחת גדולה של כמה חטאות וכמה עולות, והיינו דאי אמר על קבוצת פרידות הריני מקדיש מתוכם ג' לחטאות וג' לעולות א"כ יש כאן באמת קן אחד גדול, אבל באמר הריני מקדיש מתוכם **ג' זוגות** לג' חיובים הרי יש כאן ג' קינים מעורבים, אבל לראב"ד אפי' אמר הריני מקדיש ג' זוגות חשיבי קן אחד, **והענין** דלדעת הראב"ד סיבת היותן לקן אחד גדול הוא מפני שלא נתפרש בדבריו מי היא כל קן, וא"כ חשיב כקן אחת דלא סיימן לקינים נפרדים, ולדעת הרז"ה דין זה דחשיבי קן אחד גדול הוא מפני שבאמת צורת הפרשתן היא באופן שלא העמידן בתורת קינים היינו זוגות דהא לא קבען כעומדים לחיובים שונים אלא שכיון שהוא מחויב להקריב ו' פרידות א"כ ב' אלו יהיו ב' מתוך ו' שאני חייב ואינן זוג, ולכן יכולות להיקרב גם לב' חטאות או עולות.
5. ובאמת לקמן מ"ד יובא **דבראב"ד במ"ד** חידש, דאפי' ב' נשים שלקחו ב' קינים בשותפות ואמרו על ב' הקינים יחד אלו לחובותינו, ג"כ חשיבי כקן אחת גדולה דב' נשים עם ד' פרידות ולא בעי' לדין ברירה כדי להקריבן, והוא לשיטתו כאן.